છ લાખથી વધુ શહેરીજનો માટે દરરોજ ઉપયોગી બનતી એએમટીએસ જંગી ખોટના ખાડામાં ધકેલાયું છે. એએમટીએસની સામાન્ય દિવસોની દૈનિક આવક રૂ.૩ર લાખ છે, તેમ છતાં તંત્ર દરરોજ એક કરોડ રૂ‌િપયાની ખોટ કરે છે! અત્યારના હડતાળના માહોલમાં છેલ્લા સાત દિવસમાં જ એએમટીએસને ઓછામાં ઓછું રૂ.૭૦ લાખનું નુકસાન થઇ ચૂક્યું છે. આજના હડતાળના આઠમા દિવસે સત્તાવાળાઓ માંડ ૬૬ર બસ ડેપોમાંથી બહાર કાઢી શક્યા છે. ચે‌િકંગ સ્ટાફ પણ ઉતારુઓની ટિકિટ ફાડી રહ્યા હોઇ ખુદાબક્ષને જલસા થઇ રહ્યા છે.